tomron87/hebrew-wikipedia-sentences-corpus huggingface dataset:
מתוך אלבום האוסף יצא הסינגל המוביל "", בשנת 1988 ומטרתו הייתה לעזור בקידום האלבום עצמו.
Everything היא תוכנה חופשית, המאפשרת חיפוש מהיר יותר של קבצים ותיקיות במערכת ההפעלה Windows, ביחס לאפשרות החיפוש הסטנדרטית.
Everything משיגה את יתרון המהירות, בכך שהיא יוצרת, עם התקנתה, אינדקס של שמות התיקיות והקבצים במערכות הקבצים NTFS ו-ReFS ומעדכנת אותו כל העת, אך לא שומרת ומחפשת את תוכן הקבצים עצמם.
Everything נוצרה לראשונה בשנת 2004 על ידי דייוויד קרפנטר.
צורת העבודה של התוכנה היא יצירת אינדקס של שמות הקבצים והתיקיות במערכות NTFS ו-ReFS (מערכות הקבצים של Windows) מיד עם התקנתה.
לאחר מכן, ממשיכה Everything ומתעדכנת כל העת על שינויים במערכת הקבצים (בכל פתיחה מחדש של התוכנה).
בעקבות העובדה כי Everything לא שומרת את תוכן הקבצים עצמם, אלא רק את שמות הקבצים והתיקיות ועל-פיהם מבצעת את החיפוש, נחשב החיפוש ב-Everything למהיר הרבה יותר מפעולת חיפוש סטנדרטית ב-Windows.
להמחשה, זמן יצירת האינדקס של כלל הקבצים במערכת ההפעלה בעזרת Everything יערוך שנייה אחת בלבד בהתקנות Windows חדשות (כ-120,000 קבצים) וכדקה אחת בלבד במערכות עם כ-1,000,000,000 קבצים (וממילא, בהתאם לכך גם זמן החיפוש).
גם ביחס לצריכת משאבים וזיכרון, נחשב Everything לכלי ידידותי ונוח, כאשר על כ-1,000,000,000 קבצים צורכת התוכנה רק כ-75MB RAM ו-45MB מתוך שטח הכונן.
Everything מציעה גם אפשרות חיפוש של קבצים מסוג ספציפי בלבד (לדוגמה, רק קובצי וידאו או מסמכים / רק קובצי וידאו מסוג MP4).
"Everybody" (בעברית: "כולם") הוא השיר הזוכה באירוויזיון 2001, שבוצע באנגלית על ידי טאנל פדאר, דייב בנטון ו-2XL, שייצגו את אסטוניה.
השיר הופיע במקום ה-20 בסדר ההופעה על הבמה, אחרי "Wer Liebe lebt", של גרמניה, שבוצע על ידי מישל.
ולפני "Another Summer Night" של מלטה, שבוצע על ידי פבריציו פניליו.
בסיום ההצבעה, השיר קיבל 198 נקודות, והגיע למקום הראשון מבין 23 השירים.
אסטוניה הייתה המדינה הראשונה של ברית המועצות לשעבר שזכתה בתחרות, והשנייה והשלישית גם הגיעו אחריה זמן קצר לאחר מכן.
טאנל העניק בעבר קולות רקע לשיר של אסטוניה באירוויזיון 2000, Once in a Lifetime, שבוצע על ידי אדה-אינס אטי, חברתו דאז.
טאנל ודייב נתמכו על ידי להקת ליווי של ארבעה – 2XL, שכללה את לורי פיהלאפ, קאידו פולדמה, סרגיי מורגון ואינדרק סום.
אחרי הזכייה בתחרות ב-2001, אירחה אסטוניה את אירוויזיון 2002 בעיר הבירה טאלין, שם בוצע השיר "Runaway", על ידי נציגתה באותה שנה, הזמרת סהלין.
מבחינה לירית, השיר הוא פשוט הזמנה למסיבה, כשהצמד שר ש"כל לילה הוא ליל שישי".
השיר התפרסם משתי סיבות עיקריות.
הראשונה שבהם היא שבנטון הוא המתמודד הוותיק ביותר שזכה בפרס הגדול.
השנייה היא שהוא המתמודד השחור הראשון שעשה זאת.
מריה-ליס אילוס הקליטה גרסת כיסוי לשיר.
Ever Ever After (בעברית: באושר ובעושר, בתרגום מילולי לעברית: "פעם אחרי פעם") הוא שיר קאנטרי פופ, המשמש כשיר הנושא של הסרט "מכושפת" משנת 2007. השיר הולחן על ידי אלן מנקן, נכתב על ידי סטיבן שוורץ, ובוצע על ידי קארי אנדרווד.
בסיום הסרט, שמוצגים החיים החדשים והמאושרים של הדמויות, השיר מושמע ברקע, כאשר בגרסת הדיבוב העברי שלו הוא בוצע על ידי רויטל זלצמן.
מילות השיר מדברות על התאהבות וגילוי האושר והעושר.
השיר הופץ ב-20 בנובמבר 2007 כחלק מהפסקול Enchanted, כאשר הוא הרצועה החמישית בו.
מרבית מבקרי המוזיקה קיבלו את השיר בהתלהבות, והחמיאו ללחן ולשירה של אנדרווד.
בשנת 2009, השיר היה מועמד לפרס גראמי בקטגוריית השיר הטוב ביותר שנכתב למדיה ויזואלית, אך הפסיד לשיר "Down to Earth" מתוך הסרט "וול-E".
גרסת כיסוי של השיר בוצעה על ידי ג'ורדן פרויט כחלק מהאלבום "Disneymania 6", אשר יצא לראשונה ב-20 במאי 2008. גרסת הכיסוי לקחה חלק גם באלבום "Princess Disneymania" אשר יצא לראשונה ב-30 בספטמבר 2008.
השירים בסרט "מכושפת" מוצגים כדי לקדם את העלילה, ובהדרגה, משיר לשיר, הם נהפכים למודרניים מבחינת הסגנון, הנושא וההרכב.
בסיום הסרט מושמע השיר "Ever Ever After", אשר תואר על ידי אלן מנקן כשיר המודרני ביותר.
השחקנית איימי אדמס, ששיחקה את הדמות הראשית בסרט - הנסיכה ג'יזל, אמרה שהשיר הוא בלדת רוק כפרית, אז המוזיקה בסרט ממשיכה להתפתח.
השיר היה השיר האחרון שנכתב עבור הסרט, כאשר במקור השיר לא היה אמור להופיע.
במקור היה אמור להופיע שיר בשם "Enchanted" ("מכושפת"), אשר אמור היה לשמש כדואט בין אידינה מנזל, שגילמה את ננסי טרמיין, לג'יימס מרסדן, שגילם את הנסיך אדוארד, כאשר יוצרי הסרט ויתרו עליו בגלל שהוא מאט את קצב הסרט.
השיר הוא שיר קאנטרי פופ, שתואר על ידי סטיבן שוורץ כשיר פופ בוגר ועכשווי, כמו כן הוא כולל בתוכו כמה אלמנטים של קאנטרי רוק.
כלי הנגינה של השיר כוללים גיטרה ופסנתר.
השיר בוצע על ידי קארי אנדרווד, כאשר שולבו בו קולות רקע.
השיר התקבל בחיוב על ידי רוב מבקרי המוזיקה.
ג'וי פיימונטה מאנטרטיינמנט ויקלי, תיארה את השיר כשיר קליט להאזנה, כמו כן היא שיבחה את השירה של קארי אנדרווד, וכתבה "היא נשמעת נהדר שהיא שרה את זה".
ז'קלין רופ מארגון "Common Sense Media" כתבה שהבלדה מופנית לכל הגילאים.
אתר "AllMusic" העיר שאנדרווד גונבת את ההצגה במנגינת הפופ הנלהבת שלה.
אליזבת וינסנטלי, הסוקרת של אתר "אמזון", כתבה "קארי אנדרווד מחזירה אותנו למאה ה-21 עם הסינגל".
אתר האינטרנט "Filmtracks.com" הגיב בצורה לא חיובית כלפי השיר, ותיאר אותו כ"מעופש" ו"קצת צורם".
את הפצת השיר ליווה קליפ בכיכובה של אנדרווד, אשר בוים על ידי רומן וייט שביים את רוב הקליפים שלה.
בקליפ אנדרווד מופיעה לראשונה בגרסה מונפשת של עצמה בממלכה בדיונית, ובהמשך היא מעוברת לניו יורק שם היא מופיעה בצורה חיה, בדומה לג'יזל מהסרט.
בניו יורק, צעיר מחפש את אנדרווד, בדומה לסרט בו אדוארד חיפש את ג'יזל, בזמן שהיא מסתובבת בעיר ומשפיעה שם לטובה על האנשים.
הקליפ מסתיים כאשר הצעיר מוצא את אנדרווד והם מתחתנים בממלכה הבדיוניות, שהם מוצגים בגרסה מונפשת.
Evermore (מעוצב באותיות קטנות; בעברית: "לָנֶצַח") הוא אלבום האולפן התשיעי של הזמרת-יוצרת האמריקאית טיילור סוויפט.
האלבום יצא לאור ב-11 בדצמבר 2020, בהוצאת חברת התקליטים ריפבליק רקורדס, חמישה חודשים לאחר צאת אלבום האולפן השמיני שלה, Folklore.
סוגת האלבום דומה מאוד ל-Folklore, ושניהם יצאו כאלבומי הפתעה.
מכיוון שסוויפט המשיכה לעבוד עם מפיקי Folklore, ארון דסנר, ג'ק אנטונוף וברייס דסנר, Evermore מאופיין בסגנון מוזיקלי המשלב רוק אלטרנטיבי, צ'אמבר רוק ופולק-פופ.
אולם בניגוד ל-Folklore הוא בוצע בסגנון אופטימי הרבה יותר.
הנושאים של שיריו עוסקים באהבה, נישואים ובגידה, המפורטים בצורה של סיפורים אימפרסיוניסטים ושוזרים בתוכם נרטיבים המשתלבים זה בזה.
באלבום משתתפות הלהקות בון איבר, חיים ודה נשיונל.
הסינגל המוביל מתוכו, "Willow", הופץ ביחד עם וידאו קליפ בבימויה של סוויפט, לצד השקת האלבום.
עם יציאתו, זכה לתשבחות מטעם מבקרי המוזיקה, שציינו את דינמיקת האופי וההפקה הניסיונית שלו, תוך שרבים מהם תיארו אותו כבן לוויה מנוגד ל-Folklore.
Evermore הגיע לראש מצעדי האלבומים באוסטרליה, בלגיה, טאיוואן, קנדה, ניו זילנד, הממלכה המאוחדת וארצות הברית.
הוא הגיע למקום הראשון בבילבורד 200 והפך את סוויפט לאישה הראשונה בהיסטוריה שהגיעה למקום הראשון במצעד עם שמונה אלבומים ברציפות.
כל 15 הרצועות מתוכו נכנסו באותו השבוע לבילבורד הוט 100, בעוד שהסינגל המוביל, "Willow", הפך לשירה השביעי שהגיע לראש המצעד.
סוויפט הייתה לאמן הראשון בהיסטוריה שהופיע במקום הראשון באותו השבוע במצעד בילבורד הוט 100 לסינגלים ובמצעד בילבורד 200 לאלבומים, פעמיים.
היא גם שברה את השיא של האמנית שהגיעה בזמן הקצר ביותר למקום הראשון במצעד האלבומים הבריטי עם שישה אלבומים.
בנוסף, Evermore נמכר ביותר ממיליון עותקים בשבוע הראשון לצאתו.
ביוני 2021, לאור יציאתו על גבי תקליט, חזר למקום הראשון במצעד הבילבורד 200 ושבר את השיא ההיסטורי לפתיחה הגדולה ביותר בכל הזמנים לתקליט.
Evermore קיבל מועמדות בטקס פרסי גראמי ה-64 בקטגוריית "אלבום השנה".
ב-24 ביולי 2020, במהלך הסגר מגפת הקורונה, הוציאה סוויפט את אלבום האולפן השמיני שלה, Folklore.
הוא זכה לשבחים מהמבקרים ולהצלחה מסחרית בשווקים הבינלאומיים.
Folklore היה לאלבום הנמכר ביותר בשנת 2020, וקיבל חמש מועמדויות בטקס פרסי גראמי ה-63, ביניהן "אלבום השנה" (בה זכה).
ב-25 בנובמבר 2020 הופץ בדיסני+ סרט ההופעה-תיעודי, Folklore: The Long Pond Studio Sessions, המציג את תהליך היצירה של Folklore.
ב-10 בדצמבר 2020, יומיים לפני יום הולדתה ה-31, העלתה סוויפט תשע תמונות לאינסטגרם, שיצרו יחד את עטיפתו של Evermore.
מיד לאחר מכן הודיעה ברשתות החברתיות שלה שאלבום האולפן התשיעי שלה, Evermore, ייצא בחצות.
היא פרסמה את רשימת הרצועות שלו וחשפה ששלוש הלהקות בון איבר, חיים ודה נשיונל ישתתפו בחלק מרצועותיו.
היא הוסיפה שווידאו קליפ נלווה ל-"Willow", יפורסם בחצות אותו היום גם כן.
בעקבות תקנות שעת החירום למאבק בנגיף הקורונה שהופעלו במהלך מגפת הקורונה, כתבה סוויפט: .
בהתאם לעונת החורף בה יצא, סוויפט תיארה את Evermore כאלבום סתווי-חורפי, בניגוד ל-Folklore, שתואר כאלבום אביבי-קייצי.
לאחר יציאתו של Folklore, סוויפט ודסנר המשיכו לעבוד יחד מרחוק; הוא שלח לה קטעי כלי של שירים שונים והיא כתבה את מילותיהם.
כל אותם השירים שכתבה אוחדו וצורפו ל-Evermore.
בהשוואה לקודמו, הסגנון המוזיקלי של Evermore תואר כניסיוני יותר – ללא הגבלת מקום או ז'אנר.
בריאיון עם זאני לואו הצהירה סוויפט ש-Evermore העניק לה תחושות שונות של שלווה לאחר הסקת מסקנות נכונה, ביחס לאלבומה הקודם, Folklore.
ב-Evermore השתמשה סוויפט בסגנון כתיבת השירים בו השתמשה ב-Folklore (סגנון שכתוב בגוף שלישי).
בדומה לקודמו, Evermore הוא תוצר של שיתוף פעולה מרחוק ותקשורת וירטואלית.
ארון דסנר הפיק את כל רצועות האלבום למעט השיר "Gold Rush", שהופק על ידי ג'ק אנטונוף.
חלק רב מהאלבום הוקלט במהלך הפקת סרט ההופעה התיעודי, Folklore: The Long Pond Studio Sessions, של סוויפט משנת 2020 שהופץ ברשת הסטרימינג דיסני+.
לאחר יציאתו של Folklore כתבה סוויפט את שני השירים "Closure" ו-"Dorothea", עבור ביג רד משין, להקתם של דסנר וג'סטין ורנון.
אולם בסופו של דבר הם נכללו ב-Evermore.
כדי לחגוג את יציאתו של Folklore, יצר דסנר קטע כלי בשם "Westerly" שנקרא על שם מיקום ביתה של סוויפט ברוד איילנד, ניו אינגלנד שבארצות הברית.
היא כתבה את רוב שיר הנושא, "Evermore", עם ג'ו אלווין (התווסף בקרדיטים בשם העט: ויליאם באורי) ולאחר מכן ביקשה מג'סטין ורנון (סולן להקת בון איבר) לכתוב את הגשרית שלו.
דסנר הבין שהם יוצרים "אלבום אחות" ל-Folklore רק לאחר שכתב עמה יותר משבעה שירים.
בהמשך הלחין את "Tolerate It", המאופיין בציליל פסנתר, ושלח אותו לסוויפט.
היא האזינה לו, כתבה את מילותיו ושלחה את התוצר הסופי במטרה שישמע אותו גם כן.
סוויפט נסעה לביתו של דסנר בצפון מדינת ניו יורק כדי לצלם את סרטה התיעודי, Folklore: The Long Pond Studio Sessions, באולפן שלו.
דסנר סיפר כי הם ישבו כל הלילה יחדיו, כתבו כמה שירים נוספים, שתו הרבה יין ושוחחו ליד הקמין.
לאחר סיום הצילומים, סוויפט נשארה אצלו במטרה שיקליטו דברים נוספים.
בבוקר שלמחרת, ניגשה למטבחו וסיפרה שבמהלך הלילה כתבה את השיר "", וביצעה אותו.
דסנר ציין את "" כאחת מהיצירות האהובות עליו ביותר וטען שהוא היה יכול להישאר פשוט כקטע כלי ללא מילים.
בהמשך, סיפר ש"יכולת הסיפורת המדהימה והיכולת המוזיקלית של הרצועה לקחו אותה צעד קדימה והפכו אותו למשהו מעולה".
"No Body, No Crime" נכתב על ידי סוויפט בלבד.
מנגינתו שלובה בצלילי גיטרת ברידג' שדסנר הלחין עבורה.
היא שלחה לו דואר אלקטרוני עם דגימה קולית מתוך השיר עצמו ולאחר מכן, הקליטה את כולו.
לסוויפט היו רעיונות ספציפיים כיצד היא רצתה ליצור ולהקליט את השיר, כולל הרעיון לשתף בו את להקת הבנות חיים.
חברות הלהקה הקליטו את החלק שלהן בלוס אנג'לס ושלחו אותו לסוויפט ששהתה באולפני לונג פאונד באותה העת.
על מפוחית הפה והריפים של הגיטרה היה אחראי ג'וש קאופמן, שלקח חלק ביצירת השיר "Betty".
ג'יי טי בייטס ניגן על התופים ב-"No Body, No Crime" ו-"Dorothea".
לאחר שהאזינו לגרסה הראשונית שלו, האחים דסנר חשו שהשיר קשור לדה נשיונל ונתנו למאט ברנינגר (הסולן הראשי של הלהקה) להקליט אותו ולבריאן דוונדורף (מתופף הלהקה) להיות האחראי על התופים.
דסנר סיפר שברנינגר "התרגש" מההצעה ונענה לה בחיוב.
לבסוף, הלהקה התכנסה, דוונדורף ניגן על התופים ואילו אחיו, סקוט דוונדורף, ניגן על הבס ובפסנתר הכיס; ברייס דסנר עזר בהפקת השיר.
מוזיקת הרקע ב-"Marjorie" הורכבה מ-"Alvers Hi-Hat Generator", תוכנה שפותחה על ידי המפיק ריאן אולסון, בה היה שימוש רב בשיריה של הלהקה ביג רד משין.
התוכנה לוקחת כל צליל בשיר ומחלקת אותם לדוגמאות ומציבה אותם בתבניות מוזיקליות אקראיות.
דסנר עבר על התבניות, בחר את החלקים המועדפים עליו, ערך ופיתח אותן ושלח אותן לסוויפט, שכתבה את המילים של השיר עצמו.
השיר מדבר על סבתה מצד אמה וזמרת האופרה, מרג'ורי פינליי.
סוויפט שלחה תיקייה עם תקליטי האופרה הישנים של פינליי לדסנר, שהשתמש בחלקם בשיר.
דסנר עבד על הלחן של "Happiness" מאז 2019 וחשב שזה יהיה שיר של ביג רד משין; עם זאת, סוויפט אהבה אותו והחליטה לכתוב לו מילים ולהקליט אותו בעצמה.
ורנון היה מעורב בצורה רבה יותר בתהליך היצירה של Evermore מאשר ב-Folklore.
בנוסף, הוא עיבד את קולה של סוויפט ב-"Closure", על ידי שימוש בכלי נגינה בשם מסינה, שמעוות את הגוון הרך של קולה.
ב-"Ivy" השתמש דסנר בפעמונים במטרה להעניק לו אווירה "חורפית".
הוא יצר באלבום אווירה שתוארה כ"נוסטלגית" וכתוצאה מכך, סוויפט השוותה את Evermore לסתיו ולחורף, בניגוד ל-Folklore, אותו השוותה לאביב ולקיץ.
הוא סבר שעיבוד 17 רצועות האלבום היא "משימה קשה מאוד" וסיפר שמהנדס הקול, ג'ונתן לואו, חשב שהם לא יסיימו את האלבום בזמן.
Evermore כונה כסיקוול, בי-סייד, פרק שני או אלבום המשך של Folklore.
המהדורה הדיגיטלית של Evermore מורכבת מ-15 רצועות, ואילו המהדורה הפיזית שלו כוללת שתי רצועות בונוס, "Right Where You Left Me" ו-"It's Time to Go".
באלבום משתתפות שלוש להקות אמריקאיות: חיים, דה נשיונל ובון איבר, ב-"No Body, No Crime", "Coney Island" ו-"Evermore", בהתאמה.
כמו כן, ישנם קולות רקע של מרקוס מומפורד ב-"Cowboy like Me".
Evermore נכתב והופק על ידי סוויפט, ארון דסנר, ברייס דסנר ואנטונוף, עם קרדיטים נוספים שניתנו לבי ג'יי ברטון וג'יימס מקאליסטר על "Closure", לוויליאם באורי על "Champagne Problems", "Coney Island" ו-"Evermore", ולג'סטין ורנון מבון איבר על "Evermore" גם כן.
Evermore הוא אלבום רוק אלטרנטיבי, צ'אמבר רוק, ופולק-פופ, המכיל מוזיקה מינימליסטית, אינדי פולק וצ'אמבר פופ; עם זאת, הוא מכיל גם מוזיקה ניסיונית.
הוא מאופיין בצלילים אקוסטיים ותואר כ"אלבום חורפי", בו נעשה שימוש בכלי נגינה רבים ושונים.
בנוסף לכך, במהלך הפקתו נעשה שימוש בפינגר סטייל, גיטרות חשמליות, גיטרות אקוסטיות, פסנתרים, סינתיסייזרים, מנדולינות, מכונת תופים, כלי מיתר, מלוטרונים, חלילים, קרני יער וצ'לואים.
ברצועות כמו "Gold Rush" ו-"Long Story Short", המפעם הוא מסוגת הפופ, עם שימוש בהוק.
בדיילי טלגרף נכתב ש-Evermore אינו מכיל תחושה קצבית.
בהמשך, צוין שמדובר באלבום שונה מהאלבומים הקודמים שהוציאה סוויפט במהלך הקריירה שלה.
טום האל טען כי Evermore ממשיך בעקביות את אלבומה הקודם של סוויפט, Folklore; הן מבחינת הסגנון שלו והן מבחינת תהליך ההפקה שלו.
הוא המשיך והוסיף ששיריה הפכו לכאלו הנשמעים בכל בית, בעיקר מול האח או הטלוויזיה.
ב-Stereogum תואר האלבום כ"אלבום קל, מדיטטיבי, שקט ונוסטלגי".
כאלבום המשך של Folklore, האלבום Evermore הוא אלבום אינטימי, שמגולל סיפור מנקודת מבט של מישהו בגוף שלישי.
הוא ממשיך לגולל את הסיפור שהופיע ב-Folklore והוא כולל בתוכו עובדות וסיפורת.
שני האלבומים עוסקים בנושא אסקפיסטי משותף, אך בניגוד לאופי הרומנטי והמופנם של Folklore, Evermore תואר כחופשי, אמיץ, חסר עכבות, שמח, אימפרסיוניסטי וכזה שעוסק בווידויים.
בנוסף לכך, הוא תואר כאלבום שבאמצעותו מצליחה סוויפט להמחיש את הרגשות והרעיונות שלה, אודות נושא האהבה והכאב של להיות מבוגר.
השירים שנכללו ב-Evermore תוארו כשירים שמהרהרים את המאזין, וכוללים בתוכם נושאים כמו אהבה אסורה, הזנחה רומנטית, סלחנות, נישואים ובגידה.
השירים סובבים סביב מערכת דמויות מגוונת (כמו אלה מ-Folklore) אשר מתחברות יחד לאורכו של האלבום.
מבקרי המוזיקה פרסמו שהסימנים המסחריים של סוויפט מופיעים ב-Evermore והוסיפו שהיא משתמשת בשעשועי לשון בשירים שנכללים בו.
בווראייטי פורסם שיש בכל שירי האלבום מוטיב שחוזר על עצמו.
ב-American Songwriter נכתב ש"באלבום, סוויפט מדגישה באופן ברור את הצער שהנישואים מביאים עמם".
ב-Stereogum נכתב ש"האלבום עוסק בפיקסציה תצפיתית".
בפיצ'פורק ציינו ש"סוויפט היא סולנית רב-תכליתית ואקספרסיבית".
במגזין Spin העירו על כך ש"סוויפט מציגה באלבום דיוק והרס, עם שילוב של רגשות אנושיים מורכבים במיוחד".
Evermore מתחיל עם "Willow"; שיר שקט המשלב את סוגות הפולק צ'אמבר והאינדי פולק.
"Willow" הוא שיר אהבה, המורכב מגיטרות שונות (כמו גיטרה חשמלית וגיטרה בס), גלוקנשפיל, תזמורות אינדי פולק, תופים מתוכנתים ופזמון שתואר כ"עוצר נשימה".
"Champagne Problems" הוא שיר אבל ובלדה, שתואר כ"שיר לו-פיי, בו יש שימוש בפסנתר".
הוא עוסק בבת זוג קשה, שהתמודדויותיה האישיות משבשות את מערכת היחסים הרומנטית שלה, מביאות אותה לדחות את הצעת הנישואין של בן זוגה וגורמות לה לקחת אחריות על ההשלכות של המעשה.
"Gold Rush" הוא שיר פופ שתואר כ"מנצנץ" ו"חלומי" ומורכב מתופים, קרן יער, כינורות ובס זקוף.
השיר עוסק בקנאה ובחוסר הביטחון של המספרת בנוגע לנושא כלשהו המפורט בהמשך, תוך התייחסות לבהלה לזהב בקליפורניה (1848–1855).
הרצועה הרביעית, "", היא שיר חג המולד שתואר כ"בלדה חגיגית".
הרצועה מגוללת סיפור על אישה המגיעה לעיר הולדתה בעת חופשות חג המולד, שם היא נתקלת במאהבה לשעבר.
את הערב היא מסיימת כשהיא נמצאת עימו במיטה.
היא מבינה שהניסיון לחדש את הקשר לא יוביל לשום מקום.
השיר מורכב מגיטרות חשמליות והמספרת שלו מתגלה כדמות בשם דורותיאה, בהמשך האלבום.
"Tolerate It" היא רצועה העוסקת במישהי שנקלעה למערכת יחסים לא מאוזנת, עם פערי גילים.
בנוסף, היא עוסקת בייסורים הפנימיים של דורותיאה מלאת הטינה, המעוניינת לסיים את מערכת היחסים הזו.
השיר תואר כ"שיר שנבנה לאט".
הוא מורכב מסינת' בס ופסנתר, והשראתן החלקית של מילותיו, היא מהדמויות הראשיות של דפנה דה מוריאה ברומן, "רבקה" (1938).
בתחילת "No Body, No Crime", ניתן לשמוע סירנה של משטרה; הוא תואר כשיר הלקוח "מעולם הקולנוע", וכשיר קאנטרי, פופ רוק וקאנטרי רוק.
מבחינה לירית, הוא מתאר תעלומת רצח.
הדמות אסתי (שקרויה על שמה של אסתי חיים מלהקת חיים), מגלה שבעלה בוגד בה.
במהלך השיר, ישנה שירה חוזרת ונשנית של השורה "הוא עשה את זה!".הרצועה השביעית והמלנכולית, "Happiness", היא בלדה אמביינטית, שעוסקת בפרידה או גירושים, עם עיבוד המורכב מסינתיסייזרים שתוארו כ"מעורפלים", כינור, בס, עוגבים ופסנתר.
בשיר שירה איטית ומכוונת, שנועדה להעצים את הנושא עליו הוא מדבר.
המילים שלו מאזכרות את מילות "Seven", הלקוח מאלבומה השמיני, Folklore.
היא מכילה סוגות מוזיקליות כמו רוק אלטרנטיבי, ואלס ואינדי פולק.
הרצועה תוארה כ"נוסטלגית" והיא עוסקת בזוג אוהבים שנזכר ברגעים שלהם יחד בקוני איילנד, ניו יורק.
"Ivy" הוא שיר פולק, העוסק באישה נשואה שהייתה מעורבת בבגידה ובו יש שימוש במטפורות שתוארו כ"גחמניות".
בשיר נעשה שימוש בבנג'ו, גיטרות, חצוצרה, הרמוניות שתוארו כ"עדינות" ובוצעו על ידי ג'סטין ורנון ומקהלה.
הוא מתאר כיצד התאהבה אותה האישה במאהב סודי וכיצד התפתתה לכך, תוך שהוא מתאר גם את ההשלכות של כך.
סוויפט שרה על שני אנשים ב-"Cowboy like Me" שמתאהבים תוך כדי ביקור באתרי נופש ומנסים להרשים את העשירים.
"Long Story Short" הוא שיר אינדי רוק, בו נעשה שימוש בתופים מתוכנתים, גיטרות ומיתרים.
סוויפט מסכמת את הרגעים הגרועים בחייה בשיר ומציינת את גאולתה האישית.
ברצועה ה-13 "Marjorie", מדברת סוויפט על סבתה וזמרת האופרה, מרג'ורי פינליי, שנפטרה כשסוויפט הייתה בת 13. מילות השיר מורכבות מעצותיה של פינליי לנכדתה, כמו גם מזיכרונותיה וחרטותיה של סוויפט.
מוזיקת הרקע של הרצועה הורכבה מ-"Alvers Hi-Hat Generator"; תוכנה שפותחה על ידי המפיק ריאן אולסון.
בשיר נעשה שימוש בפיציקטו, זמזום, מפעם, צ'לו וכלי מקלדת.
"Marjorie" היא הרצועה המקבילה לרצועה ה-13 ב-Folklore, "Epiphany", העוסקת בסבה של סוויפט.
"Closure" היא הרצועה ה-14 באלבום והיא עוסקת בכמה נושאים כמו זיוף רגשות והעמדת פנים.
"Closure" הוא שיר פולק-תעשייתי, בו נעשה שימוש בכלי נשיפה ממתכת, מיתרים, חריקות אלקטרוניות, כלי הקשה, תופים וסינתיסייזרים.
שיר הנושא, "Evermore", שהוא גם רצועת הסיום באלבום, הוא בלדת פסנתר בו משתתף ג'סטין ורנון.
"Evermore" הוא שיר קריאה ותגובה, המסכם את האלבום בנימה שתוארה כ"קרה ועגומה, אך מלאת תקווה".
מהדורת הדלוקס של האלבום כוללת שתי רצועות בונוס.
"Right Where You Left Me" היא רצועה אקוסטית, בה נעשה שימוש בכמה סוגי גיטרות.
הרצועה תוארה ככזו "המתארת את גורלה של אהבה שקפאה בזמן".
באופן דומה, "It's Time to Go" תוארה כ"רצועה עגומה, בה מדובר על יציאה ממערכת יחסים, כמו ידידות.
כמו כן, היא כוללת סיפורי גירושים ותרחישים נוספים"; בנוסף לכך, הרצועה מדברת על הסכסוך בין סוויפט לסקוטר בראון, בנוגע לזכויות שלה על ששת אלבומי האולפן הראשונים שלה, שנמכרו על ידי סקוט בורצ'טה, מייסד חברת התקליטים ביג משין רקורדס, דרכה הם יצאו במרוצת השנים.
בעטיפת האלבום מוצגת סוויפט כשהיא עומדת באזור מיוער, פונה הרחק מהמצלמה כששערה קלוע בצמה צרפתית.
כמו כן, היא לובשת מעיל משובץ בעיצובה של סטלה מקרטני, עליו היא סיפרה כי הוא לקוח מאוסף של המהדורה המוגבלת של 23 אולד בונד סטריט.
הוא נמכר במהירות בפלטפורמת קמעונאות האופנה "Farfetch" לאחר השקת האלבום במחיר של 2,875 דולרים.
מגזין טיים הסביר כי Folklore הוא אלבום ומלא צלילים ורגשות, ואילו Evermore הוא אלבום המבטא עצב, חרטה ודיכאון.
בשנת 2025, מגזין בילבורד דירג את עטיפות האלבומים של טיילור סוויפט ומיקם את עטיפת האלבום Evermore במקום ה-13.
Evermore יצא לאור ב-11 בדצמבר 2020, יומיים לפני יום הולדתה ה-31 של סוויפט.
Evermore הוא אלבום המשך לקודמו, Folklore, שהופץ חמישה חודשים לפני כן; שתי היצירות המוזיקליות הם "אלבומי הפתעה", שהוכרזו 16 שעות לפני צאתם בחצות.
הוא הופץ על גבי תקליטורים ב-18 בדצמבר 2020, ובשנת 2021 יצא לאור בפורמט קלטות שמע ותקליטי ויניל.
שתי רצועות הבונוס "Right Where You Left Me" ו-"It's Time to Go", שנכללו במהדורת הדלוקס של Evermore, הועלו לשירותי הסטרימינג ב-7 בינואר 2021. במקור, הן תוכננו לצאת בסמוך לצאת העותקים הפיזיים של האלבום.
לבסוף, דחיית האלבום של מקרטני לא סייעה לו להגיע למקום הראשון במצעד הבילבורד 200, היות ש-Evermore נמכר בסדר גודל של למעלה מ-155 אלף עותקים בשבוע השני לצאתו.
"Willow" הופץ כסינגל המוביל מ-Evermore, לצד האלבום עצמו, ב-11 בדצמבר 2020. השיר לווה בווידאו קליפ שבוים על ידי סוויפט.
הוא נכנס לשלושת השירים הפותחים במצעדים שבאוסטרליה, הממלכה המאוחדת וניו זילנד.
בנוסף לכך, הצליח להגיע למקום הראשון במצעד הבילבורד הוט 100 והפך לשירה השביעי של סוויפט שהצליח לעשות זאת.
"No Body, No Crime" נשלח לרדיו קאנטרי ב-11 בינואר 2021 והופץ כסינגל השני מהאלבום.
בתחילת ינואר 2021 הוכרז שהשיר "Coney Island" עם דה נשיונל יופץ כסינגל השלישי מתוך האלבום, ונשלח לרדיו אלטרנטיבי.
כבר בצאתו הופנו כלפי האלבום ביקורות חיוביות רבות בדומה לאלבומה הקודם, Folklore.
בדיילי טלגרף העניקו לו ציון של ארבעה כוכבי זהב מתוך חמישה, וציינו לטובה את כתיבת האלבום.
בגרדיאן העניקו לאלבום את אותו הציון גם כן.
באותה הביקורת כתבו כי Evermore כולל רצועות מגוונות שלא דומות אחת לשנייה.
ב-NME העניקו לאלבום ציון של חמישה כוכבי זהב מתוך חמישה, וכתבו כי אווירתו דומה מאוד לזו של 1989, שיצא לאור ב-2014. ב-The Sydney Morning Herald העניקו את אותו הציון.
ב-American Songwriter ערכו השוואה בין Folklore ל-Evermore ועל קו הדמיון המשותף ביניהם.
במטקריטיק קיבל האלבום ציון של 85 על סמך 29 ביקורות.
באייריש טיימס נתנו ל-Evermore ארבעה כוכבי זהב.
ב-The Line of Best Fit העניקו לו ציון של 8/10, וכתבו עליו ביקורת חיובית.
MusicOMH שיבחו את "Willow" וציינו כי מדובר ברצועה הטובה באלבום.
בטיימס העניקו לו ציון של ארבעה כוכבי זהב בסך הכול, וסקרו את המעורבות של בן הזוג שלה, ג'ו אלווין, באלבום.
בשקלול הציונים של , הוא קיבל ציון של 8.0 בסולם 10, מה שהפך אותו לאחד מאלבומיה היחידים של סוויפט שהצליחו לעשות זאת.
ברולינג סטון קיבל ציון זהה לזה של קודמו, ארבעה וחצי כוכבי זהב.
באנטרטיינמנט ויקלי הפנו כלפי Evermore ביקורת חיובית, עם ציון A, בדומה ל-Folklore.
בהמשך, פורסם שהממוצע שלו עלה ל-88 במטקריטיק.
בווראייטי קיבל ציון של 93 בסולם של 100. עיתון "הארץ" פרסם ביקורות על האלבום גם כן.
ב-13 בדצמבר עדכנו כי על סמך 13 ביקורות, הציון שלו מסתכם ב-87. מבקר המוזיקה, כריס וילמן, החמיא להפקה שב-Evermore ולקולותיה של סוויפט.
בביקורות פחות חיוביות, כריס ריצ'רדס מוושינגטון פוסט טען כי האלבום ארוך ומייגע, ושמיעתו בלתי נסבלת.
מיקאל ווד מלוס אנג'לס טיימס הרגיש שהאלבום מכיל "שאריות" של Folklore וטען שהוא "פשוט חוזר על הטריק שלו".
בפיצ'פורק קיבל ציון של 7.9 בסולם 10.
Evermore, יחד עם קודמו, זכה לשבחים ביקורתיים רבים מטעם מבקרי המוזיקה ותואר כאחד מהאלבומים המשפיעים ביותר שיצאו בשנת 2020. ב- נכתב שסוויפט השפיעה ושינתה את המשבר התרבותי שנגרם כתוצאה ממגפת הקורונה, באמצעות Folklore ו-Evermore.
האלבום נכלל ברשימות סיכום השנה שפורסמו לאחר 11 בדצמבר 2020, בהן נכלל גם Folklore.
Evermore דורג בראש הרשימות של USA Today, NJ.com ומגזין וראייטי.
10 דברים טובים שהתרחשו בשנת 2020נכללמקום משותף עם FolkloreYahoo!
Entertainment10 המובילים על פי לורי מג'בסקי6Folklore מקום ראשון
שנהארגוןפרסתוצאהמקור2020גינס שיאי עולםהפער הקצר ביותר בין אלבומים שכבשו את פסגת מצעד הבילבורד 200 – לזמרת2021פרסי המוזיקה האמריקאיתאלבום הפופ/רוק האהוב ביותר2021פרסי המוזיקה של ARIAהאמן הבינלאומי הטוב ביותר (Evermore)2022פרסי גראמיאלבום השנה2022פרסי ג'ונוהאלבום הבינלאומי של השנה
חברת התקליטים ריפבליק רקורדס דיווחה כי Evermore נמכר בלמעלה ממיליון עותקים ברחבי העולם בשבוע הראשון לצאתו – אלבומה השלישי של סוויפט שעשה זאת בתוך 16 חודשים.
בנוסף לכך, הוא היה לאלבום האולפן השמיני שלה ברציפות שעשה זאת; היחיד שלא עשה זאת הוא אלבום הבכורה שלה, Taylor Swift.
בזכות Evermore הייתה סוויפט לאמן המושמע ביותר בשנת 2020 באמזון מיוזיק בכל הסוגות המוזיקליות.
כבר בצאתו ניצב האלבום בפסגת מצעד האייטונס של ארצות הברית.
בסמוך לכך שיר חג המולד שלה, "Christmas Tree Farm", נכנס למצעד האייטונס גם כן.
הסינגל המוביל מהאלבום, "Willow", נכנס לעשירייה הפותחת של המצעד, כמו גם מרבית שירי האלבום.
בצהרי אותו היום עלה השיר למקום הראשון, הפעם ה-42 בקריירה המוזיקלית של סוויפט.
ביממה אחת כל שירי האלבום נכנסו ל-20 השירים הפותחים בספוטיפיי ארצות הברית, וצברו עשרות מיליוני השמעות.
בערב 12 בדצמבר 2020 פרסמו Hits Daily Double כי מכירות האלבום בשבוע הראשון יהיו בין 300 אלף ל-350 אלף עותקים, ללא עותקים פיזיים.
בעקבות צאת האלבום, עקפה סוויפט את אריאנה גרנדה והפכה לאמנית המושמעת ביותר בספוטיפיי בדצמבר.
ב-20 בדצמבר נודע באופן רשמי כי האלבום כבש את פסגת מצעד הבילבורד 200, עם מכירות של 329,000 עותקים בשבוע.
האלבום הוא השמיני ברציפות של סוויפט שניצב בראש המצעד – האישה הראשונה במצעד שהגיע לנתון כזה.
בעקבות ההצלחה הגדולה לה Evermore זכה, חזר Folklore למקום השלישי במצעד עם מכירות של 133,000 עותקים – הפעם הראשונה בה שני אלבומים של מוזיקאית ניצבים בשלושת המקומות הראשונים במצעד.
במצעד הבילבורד הוט 100 "Willow" התברג במקום הראשון והיה לשירה השביעי באופן כללי ולשירה השני בשנת 2020 של סוויפט שהצליח לעשות זאת.
ביולי 2020 הייתה סוויפט לאמן הראשון בהיסטוריה שהתברג במקום הראשון באותו השבוע במצעד הבילבורד הוט 100 ובמצעד הבילבורד 200, עם "Cardigan" ו-Folklore.
היא הייתה גם לאמן הראשון בהיסטוריה שעשה זאת פעמיים, עם "Willow" ו-Evermore.
כמו כן, הצליח "Willow" להתברג במקום הראשון במצעד השירים הדיגיטליים, מה שהפך את סוויפט לאמן הראשון בהיסטוריה שצבר 21 שירים שכבשו את פסגת המצעד.
היא הצטרפה ל-BTS וניקי מינאז' כחלק מהאמנים היחידים שהגיעו למקום הראשון במצעד שלוש פעמים בשנת 2020. כל 15 רצועות האלבום נכנסו למצעד הבילבורד הוט 100, וסוויפט שברה את שיאה של מינאז' והפכה לאישה עם מרבית הכניסות במצעד, עם 128 שירים בסך הכול.
הראשונה מביניהן, הצליחה לכבוש את פסגת מצעד האייטונס של המדינה והייתה לשירה ה-44 שעשה זאת.
בנוסף לכך, הצליחה הרצועה השנייה מביניהן, להגיע למקום השני במצעד האייטונס.
Evermore ירד למקום השני במצעד אלבומי האייטונס, תוך שמהדורת הדלוקס שלו דורגה במקום הראשון.
ב-8 בינואר עלה "It's Time to Go" למקום הראשון במצעד, ואילו "Right Where You Left Me" ירד למקום השני.
סוויפט הייתה לאמן הראשון בהיסטוריה שהצליח לכבוש עם 45 שירים את פסגת המצעד.
אף על פי שיצא בשבועיים האחרונים של 2020, Evermore הפכך לאחד מעשרת האלבומים הנמכרים ביותר בשנת 2020. הוא דורג במקום השמיני ברשימת האלבומים הנמכרים ביותר של רולינג סטון בשנת 2020, תוך שדורג במקום העשירי ברשימת האלבומים הנמכרים ביותר בשנת 2020, שפורסמה על ידי נילסן סאונדסקאן.
זאת, בנוסף לכך ש-Folklore הוכתר לאלבום הנמכר ביותר בשנת 2020 בשתי הרשימות.
באותה העת חזר האלבום למקום הראשון במצעד הבילבורד 200 עם מכירות של 54,000 עותקים.
הוא נשאר בראש המצעד 51 שבועות בסך הכול.
לאחר צאתו על גבי תקליט ב-28 במאי 2021, נמכרו למעלה מ-40,000 עותקי תקליטים שלו; שיא של כל הזמנים, כשהקודם שהחזיק בו היה ג'ק וייט עם אלבומו, Lazaretto, שנמכר בלמעלה מ-40,000 עותקי תקליטים בשבוע שלם.
בפחות משעה הצליח האלבום להימכר בלמעלה מ-165,000 עותקים ברפובליקה העממית של סין.
דקות אחדות לאחר מכן הוענק לו באופן רשמי תואר אלבום כסף, על מכירות של למעלה ממיליון עותקים במדינה.
האלבום הפך לאלבום הרביעי של אמן בינלאומי הנמכר ביותר במדינה בשנת 2020, כאשר הוא עקף את Positions של אריאנה גרנדה.
כמה שעות לאחר מכן נמכר בלמעלה מ-470,000 עותקים והפך לאלבום השלישי של אמן בינלאומי הנמכר ביותר במדינה בשנת 2020, כאשר הוא עוקף את Music to Be Murdered By של אמינם.
לקראת סוף דצמבר 2020, נודע כי נמכרו למעלה מ-500,000 עותקים דיגיטליים של האלבום במדינה – האלבום החמישי של סוויפט שעושה זאת.
לבסוף, הוכרז באופן רשמי כי הוא האלבום השלישי של אמן בינלאומי הנמכר ביותר במדינה בשנת 2020, מאחורי Changes של ג'סטין ביבר ו-Folklore שלה.
האלבום הגיע למקום הראשון במצעדי אייטונס של 45 מדינות שונות ברחבי העולם בפחות משלוש שעות.
בהמשך דווח כי הוא הגיע למקום הראשון ב-67 מצעדי אייטונס ברחבי העולם.
בנוסף לכך, פורסם כי ביממה אחת, צברו שירי האלבום למעלה מ-66.3 מיליון השמעות בסך הכול.
בממלכה המאוחדת הצליח האלבום להגיע למקום הראשון במצעד האלבומים הבריטי.
בזכות נתון זה הפכה סוויפט לאמן היחיד שהצליח להגיע למקום הראשון במצעד עם שני אלבומים שונים באותה השנה, ולאמן הרביעי (ביחד עם מדונה, קיילי מינוג וברברה סטרייסנד) שהגיע עם שישה אלבומים שונים לראש המצעד.
הסינגל המוביל מהאלבום "Willow", הצליח להגיע למקום השלישי במצעד הסינגלים הבריטי ונחסם על ידי "Rockin' Around the Christmas Tree" ו-"All I Want for Christmas Is You" מלכבוש את פסגת המצעד, שזכו להצלחה מחודשת בעקבות חג המולד.
שני השירים "Champagne Problems" ו-"No Body, No Crime" נכנסו אליו למקום ה-15 וה-19 בהתאמה.
ב-8 בינואר 2021 עלה Evermore למקום הראשון במצעד האלבומים בשנית.
בשבוע הראשון לצאתו צבר האלבום 254.4 מיליון השמעות בספוטיפיי, מה שהופך אותו לשבוע הפתיחה השני בגודלו מבחינת השמעות לאמנית בשנת 2020, מאחורי שבוע הפתיחה של אלבומה, Folklore.
הקודמת שהחזיקה בשבוע הפתיחה השני בגודלו בשנת 2020, הייתה אריאנה גרנדה עם אלבומה, Positions.
מגזין בילבורד פרסם כתבה וכלל את סוויפט כחלק ממחזיקת השיאים הגדולה ביותר במצעדי הבילבורד.
באוסטרליה, האלבום והסינגל המוביל מתוכו התברגו במקומות הראשונים במצעדי ה-ARIA.
Evermore הגיע למקום הראשון במצעד האלבומים האוסטרלי גם כן, והיה לאלבומה השביעי של סוויפט שעשה זאת.
היא קבעה שיא היסטורי כאשר הצליחה להשיג שני מקומות ראשונים במצעד האלבומים האוסטרלי בשנה אחת, בפרק זמן של 19 שבועות האחד מהשני.
"Willow" ניצב במקום הראשון במצעד הסינגלים האוסטרלי.
באירלנד האלבום ניצב במקום השלישי במצעד האלבומים האירי.
בנוסף, הוא היה האלבום הדיגיטלי הנמכר והמושמע ביותר באותו השבוע.
במקביל, "Willow" הגיע למקום השלישי במצעד הסינגלים האירי, לצד הרצועות "Champagne Problems" ו-"No Body, No Crime" שנכנסו למצעד במקום השישי וה-11 בהתאמה.
בשנת 2021 עלה האלבום למקום השני במצעד האלבומים האירי.
בניו זילנד, נכנסו השירים "Willow", "Champagne Problems", "No Body, No Crime" ו-"Gold Rush" למקום הראשון, השני, השלישי והרביעי בהתאמה.
בספוטיפיי העולמי כל רצועות האלבום נכנסו ל-28 הגדולים.
"Willow" התברג במקום הראשון עם 7.268 מיליון השמעות ביממה אחת; אחת מהבכורות הגדולות ביותר של שיר בשנת 2020 ולצידו נכנסו שש רצועות נוספות לעשירייה הפותחת.
Evermore היה לאלבום ההפתעה השני של סוויפט בדומה לקודמו, Folklore.
דרך ההוצאה של שני האלבומים בפרקי זמן קצרים האחד מהשני הושוותה לביטלס, יו 2, פרינס ודייוויד בואי, ב-Vulture שנהגו להוציא את אלבומיהם בפרקי זמן קצרים ללא הכרזה.
נכתב כי הידיעה על כך שהיא שהוציאה אלבום הפתעה נוסף בשנת 2020 "הגיעה כהלם גדול".
ב-Our Culture Mag כתבו כי "הצורה בה סוויפט הצליחה להוציא אלבום מעולה בדומה לקודמו, תוך שהיא הקליטה באותה העת גם את ששת אלבומי האולפן הראשונים שלה, ראויה לשבח".
ב-NJ.com הודו לסוויפט על שהפכה את "שנת הקורונה לקצת יותר נסבלת" והוסיפו כי אף אמן אחר במעמדה "לא היה בולט כל כך בשנת 2020".
ב-The Sydney Morning Herald כינו אותה כ"מלכת הפרודוקטיביות של מגפת הקורונה".
בילבורד הגדיר את Evermore ו-Folklore כדוגמאות הבולטות ביותר לאופן שבו מגפת הקורונה השפיעה על תעשיית המוזיקה בשנת 2020. באותה הכתבה ציינו גם את ההצלחה המסחרית הגדולה לה זכו שני האלבומים.
בנוסף, שני האלבומים דורגו יחדיו ברשימות סוף השנה של המגזין, ואף קיבלו שבחים ביקורתיים כאחד.
ב-Arre כתבו כי שני האלבומים היו חלק בלתי נפרד משנת 2020. במגזין וראייטי בחר כריס וילמן ב-Evermore כאלבום הטוב ביותר שיצא בשנה זו, וציין את ההשפעה הרבה שלו.
גם ב-USA Today הוא נבחר ל"אלבום השנה", תוך שנכתב עליו כי: "בדיוק כשעמדנו לפרסם את רשימת 'האלבומים הטובים ביותר של שנת 2020' בה דירגנו את Folklore במקום הראשון, הוציאה סוויפט והפתיעה אותנו עם Evermore; אלבום הרפתקני אף יותר מקודמו.
החלטנו לכלול אותם במקום הראשון".
שיריה היו לתוכן המוביל ביותר ב-Genius בשנת 2020 וצברו למעלה מ-31 מיליון צפיות בסך הכול.
ב-2 בפברואר 2021 הגיש צוות הניהול של פארק אוורמור (פארק שעשועים בפלזנט גרוב, יוטה), תביעה נגד סוויפט וצוותה בגין שהפרו לכאורה את סימן המסחר "EVERMORE".
הצוות ביקש להימנע מהמשך השימוש של סוויפט במילה ודרש פיצויים בסך של שני מיליון דולרים או חלק מההכנסות של האלבום, כולל תשלומים על השימוש בעורכי דין.
היועץ של הפארק שלח מכתב הפסקת פעילות לצמיתות לעורך דינה של סוויפט ב-29 בדצמבר 2020. בתגובה, הצהיר עורך דינה: "כאשר מרשתי הוציאה את האלבום בשם הזה, הרווחים של הפארק גדלו והדבר הוביל לפריחה מסחרית ולא להפך".
בהמשך טען הצוות של הפארק כי שם אלבומה של סוויפט Evermore, מבלבל את הצרכנים ומשפיע לרעה על יכולת החיפוש של הפארק באינטרנט ובכלל.
על פי מסמכי בית המשפט שהגיש צוות הפארק, המבקרים בו תהו האם האלבום הוא שיתוף פעולה בין סוויפט והפארק, וכי ביום בו הוכרז על צאתו של Evermore (10 בדצמבר 2020), התנועה באתר האינטרנט הרשמי של הפארק עלתה ב-330.4 אחוזים בהשוואה ליום הקודם.
עוד נודע, כי הדבר השפיע על מנוע החיפוש של גוגל.
בין היתר, עלתה הטענה כי "בעקבות צאת האלבום, היכולת של המבקרים למצוא את המקום באינטרנט קטנה ואף הפכה לקשה מנשוא".
צוותה של סוויפט הכחיש את ההאשמות במכתב שהוגש לבית המשפט, והתייחס לתביעה כ"חסרת בסיס".
במכתב, נאמר כי "לא יעלה על הדעת שיש סיכוי לבלבול בין פארק השעשועים לבין המוזיקה של גברת סוויפט", ועלתה הטענה כי הסחורה של הפארק, כגון "ביצי דרקון קטנות וטלאי גילדה" אינה דומה למוצריה של סוויפט.
בהצהרה בבילבורד, דוברה של סוויפט כינה את התביעה ככזו שהוגשה "בקלות דעת" והטיל ספק בכוונה האמיתית מאחוריה.
ב-24 בפברואר 2021 חברת ניהול זכויות היוצרים TAS (חברת הסימנים המסחריים וזכויות היוצרים של סוויפט) הגישה תביעה נגדית כנגד פארק השעשועים על הפרות זכויות יוצרים, עקב השמעה את שיריה של סוויפט "Love Story", "You Belong with Me" ו-"Bad Blood" באופן קבוע בהופעות שהתקיימו שם, ללא היתר מתאים.
מ-TAS נמסר כי הנהלת הפארק "התעלמה באופן בוטה מההודעות הרבות של BMI (ארגון זכויות יוצרים בתעשיית המוזיקה) ובחרה במקום להמשיך ולהפיק תועלת מסחרית מהשמעת השירים הבלתי מורשית של סוויפט, למרות ידיעה ממשית על האחריות והעונשים המשמעותיים שיכולים להיות מוטלים לפי "חוק זכויות היוצרים להגנת אמנים".
בהמשך, פורסם כי "קן ברטשניידר (מנכ"ל הפארק) פנה ל-BMI וביקש היתר רטרואקטיבי שיכסה את כל השמעת השירים הבלתי מורשית שאירעה משנת 2018 עד 2021, לאחר שהבין שתביעה מטעם הנהלתה סוויפט הולכת להגיע".
במרץ 2021 דיווח דוברה של סוויפט כי לפי ההחלטה שהתקבלה, שני הצדדים "החליטו לוותר על התביעות האחד של השני, ללא הסדר כספי".
+ תאריכי יציאות לאור ופורמטים עבור Evermoreאזורתאריך יציאהפורמטגרסהחברת תקליטיםמקורכלל העולם11 בדצמבר 2020הזרמת מוזיקה • הורדה דיגיטליתסטנדרטיתריפבליקהממלכה המאוחדת18 בדצמבר 2020תקליטורדלוקסEMIארצות הבריתריפבליקכלל העולם7 בינואר 2021סטרימינג • הורדה דיגיטליתיפן22 בינואר 2021תקליטוריפניתיוניברסל מיוזיק יפןברזיל29 בינואר 2021תקליט • תקליטורדלוקסיוניברסלכלל העולם21 בפברואר 2021קלטת שמעדלוקסיוניברסל28 במאי 2021תקליטEMIארצות הברית3 ביוני 2021הורדה דיגיטליתמהדורת מעריציםריפבליק
Everyday Life הוא אלבום האולפן השמני של להקת הרוק הבריטית קולדפליי.
האלבום יצא לאור ב-22 בנובמבר 2019, על ידי חברת התקליטים פרלופון בבריטניה, ועל ידי חברת התקליטים אטלנטיק רקורדס בארצות הברית.
האלבום הוא אלבום כפול, עם חלק אחד בשם Sunrise, וחלק נוסף בשם Sunset (בדומה לאלבום X&Y, שפוצל לחלק בשם "X" וחלק בשם "Y").
האלבום הגיע למקום הראשון במצעד האלבומים הבריטי, ובכך הפך לאלבומה השמיני של הלהקה שהגיע למקום הראשון במצעד.
במצעד הבילבורד 200, הגיע האלבום בשיאו למקום השביעי.
בטקס פרסי גראמי ה-63, האלבום קיבל מועמדויות לקטגוריות "אלבום השנה" ו"עטיפת האלבום הטובה ביותר".
Every Minute (בעברית: כל דקה), הוא שיר של הזמר השוודי אריק סעדה השיר נכתב על ידי סעדה, לינה דב, ג'וי דב וג'ימי "ג'וקר' טורנפלדט.
הוא התמודד במלודיפסטיבלן 2021 בחצי גמר הרביעי ועלה לגמר שהתקיים ב-13 במרץ 2021. הוא סיים במקום השני בכלל בגמר, בהפרש של 57 נקודות מטוסי שזכה במקום הראשון ונבחר לייצג את שוודיה באירוויזיון 2021 עם השיר "Voices".
"" הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן השני שלה, Watermark.
השיר יצא לאור בדצמבר 1988, על ידי חברות התקליטים גפן רקורדס והאחים וורנר, כסינגל השני מתוך האלבום.
הוא תואר כשיר מסוגת העידן החדש ונכתב על ידי אניה ורומא ראיין.
השיר הגיע למקום השלישי במצעד הסינגלים האירי.
ב-Music & Media הפנו כלפי השיר ביקורת חיוביות, תוך שציינו אותו ליד סדרת הדרמה Harry's Game.
מבחינה מסחרית, הגיע השיר למקום השלישי במצעד הסינגלים האירי והפך לאחד מהמצליחים ביותר באלבום.
גם במצעד הסינגלים הבריטי זכה להצלחה.
כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.
"" הוא שיר שתיארה רומא כ"שיר בעל משב רוח לנסיעות וטיולים".
הוא מבוסס על סיפור רפאים שרומא שמעה, על אישה שחלמה חלומות על בית באמריקה.
במרוצת השנים היא נתקלה בו בטעות באנגליה.
עם כניסתה לבית, בעליו נבהלו ממנה בטענה שהיא רדפה את הבית בכל פעם שהיא חלמה עליו.
ניקי חשב שהמנגינה שהלחינה אניה מתאימה לסיפור, מה שהוביל את רומא לכתוב מילים בהשראתה.
אזורתאריך יציאהפורמטחברת תקליטיםמקורכלל העולםדצמבר 1988תקליט • תקליטורגפן • האחים וורנר
"EveryTime I Cry" (בעברית: בכל פעם שאני בוכה) הוא סינגל, שהוקלט על ידי הזמרת-יוצרת האמריקאית אווה מקס.
השיר יצא לאור ב-8 ביוני 2021, על ידי חברת התקליטים אטלנטיק רקורדס, כסינגל שלא מתוך אלבום.
ב-12 במאי 2021, העלתה מקס לטוויטר הצצה מ-"EveryTime I Cry".
ב-3 ביוני, חשפה מקס את עטיפת הסינגל ותאריך צאתו, באותו פרסום הצהירה כי זהו "המשך" לאלבום אולפן הבכורה שלה, Heaven & Hell (2020).
הסינגל יצא לאור ב-8 ביוני 2021, יחד עם וידאו קליפ מילים שהועלה לעמוד היוטיוב שלה.
השיר נכתב על ידי מקס, קרוליין פנל, לורן אקווילינה, והמפיקים סירקוט ושון מאייר.
אווה מקס – שירה, כתיבה
שון מאייר – כתיבה, הפקה, כלים, תכנות
קרוליין פנל – כתיבה, הפקה
לורן אקווילינה – כתיבה, הפקה
כג'ון הנס – הנדסה (מוזיקלית)
מדינה תאריך יציאה פורמט חברת תקליטים מקורעולם8 ביוני 2021הזרמת מוזיקה • הורדה דיגיטליתאטלנטיק רקורדסאיטליה11 ביוני 2021רדיו להיטים עכשווייםוורנר מיוזיק גרופ
Evermore (בעברית: לָנֶצַח) הוא שיר שהוקלט על ידי הזמרת-יוצרת האמריקאית טיילור סוויפט, ביחד עם הלהקה האמריקאית בון איבר, מתוך אלבום האולפן התשיעי של סוויפט, Evermore.
השיר נכתב על ידי סוויפט, ויליאם באורי וג'סטין ורנון והופק על ידי סוויפט וארון דסנר.
עם יציאתו, "Evermore" זכה לביקורות חיוביות מטעם מבקרי המוזיקה, שהשוו אותו לשירם הקודם של סוויפט ובון איבר, "Exile".
גם במצעדי הפזמונים זכה להצלחה רבה, כאשר דורג במקום ה-57 במצעד הבילבורד הוט 100, תוך שדורג במקום העשירי במצעד שירי הרוק & האלטרנטיביים, ובמקום העשירי במצעד השירים האלטרנטיביים.
סוויפט כתבה את שיר הנושא "Evermore" עם ג'ו אלווין (התווסף בקרדיטים בשם העט: ויליאם באורי) ולאחר מכן ביקשה מג'סטין ורנון (סולן להקת בון איבר) לכתוב את הגשר שלו.
בהמשך, הלחין את "Tolerate It" בשילוב פסנתר ושלח אותו לסוויפט.
היא האזינה לו, כתבה את המילים שלו ושלחה לו את התוצר הסופי על מנת שישמע אותו גם כן.
"Evermore" שהוא גם רצועת הסיום באלבום, הוא בלדת פסנתר, בו משתתף ג'סטין ורנון.
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג25BuzzFeed167 השירים הטובים ביותר של טיילור סוויפט, לפי דירוג59Vulture179 השירים הטובים ביותר של טיילור סוויפט, לפי דירוג81
"Evermore" בוצע באצטדיון פייקור בסינסינטי, אוהיו ב-30 ביוני 2023 יחד עם השיר "I'm Only Me When I'm With You".
סוויפט ביצעה ביצוע סולו לרצועת הנושא מתוך אלבומה Evermore, במקור דואט עם בון איבר.
"Everybody Dies" (בעברית: "כולם מתים") הוא שיר שהוקלט על ידי הזמרת-יוצרת האמריקאית בילי אייליש.
"Everybody Dies" היא הרצועה האחת עשרה מתוך אלבומה השני של אייליש, Happier Than Ever.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-57 מיליון השמעות.
Club" ציין לחיוב את השיר, יחד עם "Goldwing", רצועה אחרת מתוך האלבום, וכתב: "כל כך הרבה מתרחש בין הרצועות 'Goldwing' ו-'Everybody Dies', המזכירות שירים של רדיוהד מהשנים האחרונות, תופים אלקטרוניים שבירים וסינת'ים שלוקחים את קולה של אייליש לכיוונים חדשים".
עם זאת, מקלוי ציין באופן שלילי את רצף חלק מהרצועות באלבום, המתחיל בשיר, וכאשר לאחריו מגיעים הסינגלים "Your Power" ו-"NDA": "לפעמים זה עניין של רצף לא מוצלח.
שלושת השירים הללו חזקים, אבל כאשר הם באים בזה אחר זה, הם מרגישים צורמים, כאילו שאייליש ואחיה פשוט לא יכלו להשאיר חלק מהחומרים האיכותיים בסטודיו".
קיטי אמפייר מהאובזרבר כתבה על השיר: "'Everybody Dies' היא רצועה בוגרת מאוד על מוות, שבה אייליש תוהה איך אנשים היה רוצים להישמר קריוגנית אם כל אהוביהם היה מתים בסופו של דבר".
במגזין NME נכתב על השיר כי הוא "פופ מציאותי וסוער, ובעודו מתגבר, קולה של אייליש נשבר לסדק, והיא שרה בכעס: (בעברית: "אנחנו מספרים אחד לשני שקרים")".
ג'ון אמן מ-"PopMatters" שיבח את השיר וכתב כי הוא "ממחיש את היכולות הווקאליות של אייליש בצורה הטובה ביותר".
בכתבה לאתר וואלה, זכה השיר לביקורת חיובית, ואף נכתב כי אייליש "מצליחה להגיע למנעדי שירה מרשימים".
בבילבורד, דורג השיר במקום ה-12 בדירוג 16 השירים מתוך האלבום, ונכתב כי "רצועה זו משקף את צעדיה הראשונים של אייליש לכתיבה על נושאים רחבים ומורכבים יותר".
על אף הביקורות החיוביות, ג'ייסון פריידמן ממגזין "Paste" הרגיש כי השיר אינו גמור מבחינה אינסטרומנטלית, וכתב כי ההפקה "יפה, אך אינה מתובלת".
גם ג'ון מרפי מהמגזין הלונדוני "musicOMH" ציין כי הרצועה מרגישה "לא מפותחת".
קווין מורלנד מפיצ'פורק סברה כי "האחיזה הקודרת של 'Everybody Dies' באקזיסטנציאליזם כמעט ולא מותירה רושם".
האריסון ברוקלהרסט מ-"The Tab" דירג את השיר במקום ה-36 מתוך 47 שיריה של אייליש, וכתב כי השיר הוא "רצועת אלבום בינונית שלא עושה שום דבר רע, אבל מתעסקת קצת יותר מדי בנושאים הקיומיים שלה".
ארגוןרשימהמיקוםמקורMTV אוסטרליהכל 50 שיריה של בילי אייליש, מדורגים19The Tabדירוג כל 48 שיריה של בילי אייליש, מהגרוע עד הטוב ביותר36בילבורד16 השירים באלבום Happier Than Ever, מדורגים12
פיניאס או'קונל – כתיבה, הפקה, הנדסה, בס, הנדסת תופים, סינתיסייזר, מלוטרון, פנדר רודס, עיבוד ווקאלי
"Evergreen" הוא סינגל שיווקי של להקת הבנים האירית, וסטלייף.
השיר מופיע באלבומם השלישי, World of Our Own, ויצא כסינגל רק בפיליפינים, שם הגיע למקום הראשון.
נכון לדצמבר 2021, השיר הושמע למעלה מ-7 מיליון פעמים בספוטיפיי.
ב-2002, השיר נבחר להיות הסינגל של הזוכה לעונה הראשונה של Pop Idol.
השיר הוקלט על ידי שלושת הפיינליסטים: ויל יאנג, גארת' גייטס ודריוס דנש.
במהלך הגמר, השיר בוצע על ידי יאנג וגם על ידי גייטס.
בסופו של דבר, יאנג זכה בתחרות, והוא הוציא את "Evergreen" כסינגל, יחד עם "Anything Is Possible".
השיר נכלל מאוחר יותר באלבום הבכורה של יאנג, From Now On.
השיר היה השיר הנמכר ביותר בבריטניה במאה ה-21, עד לשנת 2015, כאשר "Happy" של פארל ויליאמס עקף אותו.
נכון לדצמבר 2021, גרסה זו הושמעה למעלה מ-13 מיליון פעמים בספוטיפיי.
(בתרגום חופשי לעברית: "כולם עושים זאת, אז למה אנחנו לא יכולים?") הוא אלבום האולפן הראשון של הקרנבריז, אשר יצא לאור ב-1 במרץ 1993. מתוך האלבום שוחררו כסינגלים השירים Dreams ו-Linger.
האלבום הוקלט באולפן ווינדמיל ליין בדבלין הופק על ידי סטיבן סטריט.
כל החומרים לאלבום נכתבו על ידי הסולנית דולורס או'ריורדן והגיטריסט נואל הוגאן.
אלבום יצא אור ב-1 במרץ 1993 והגיע למקום הראשון במצעד הבריטי והאירי.
כמו כן, הגיע האלבום למקום ה-50 ברשימת האלבומים הנמכרים ביותר באוסטרליה לשנת 1995.
כל הרצועות הולחנו על ידי דולורס או'ריורדן ונואל הוגאן מלבד רצועות 5, 10 ו-11 אשר הולחנו על ידי או'ריורדן לבדה.
רצועות שנוספו בהוצאה המחודשת של האלבום בשנת 2002:
"Everybody Needs a Man" (בעברית: "כולם צריכים גבר") הוא סינגל של המפיק המוזיקלי הישראלי עופר ניסים, שהוקלט על ידי הזמרת-יוצרת הישראלית מאיה סימנטוב.
הוא יצא לאור ב-26 באוקטובר 2014, על ידי חברת התקליטים עופר ניסים מיוזיק, כסינגל שלא מתוך האלבום.
את "Everybody Needs a Man" כתבה סימנטוב לבדה, בדומה לשירים נוספים שהוציאה עם ניסים וזאת, בנוסף לכך שהוא הופק על ידי ניסים גם כן.
מילות השיר עוסקות בקהילה הגאה ועל כך ש"כולם צריכים גבר" (כשם השיר).
"Everybody Needs a Man" הפך לאחד משירי הלהט"ב הפופולריים ביותר בישראל והוא מבוצע במצעדי הגאווה המתקיימים במדינה מדי שנה.
בשנת 2023 דורג "Everybody Needs a Man" במקום הראשון ברשימת "מצעד הלהיטים של עופר ניסים" שפורסמה לכבוד מצעד הגאווה בתל אביב לאותה השנה.
לאחר שניסים וסימנטוב הוציאו את "All the Love" בשנת 2014, הוחלט להוציא שיר נוסף בשם "Everybody Needs a Man" שנכתב על ידם והופק על ידי ניסים.
השיר פורסם במקור כבר ב-23 בספטמבר 2014, אך הועלה לרשתות הזרמות המוזיקה השונות ב-26 באוקטובר באותה השנה.
ביצירתו היה מעורב המוזיקאי הישראלי ינון יהל.
כאשר יצא, זכה "Everybody Needs a Man" להצלחה ארצית בשל היותו שיר להט"ב שהותאם למסיבות, למצעדי הגאווה ולמועדונו הלילה השונים.
הקליפים שלו צברו במצטבר מיליוני צפיות ביוטיוב, והוא השיר המושמע ביותר של ניסים וסימנטוב בספוטיפיי, עם למעלה מ-9.8 מיליון השמעות בסך הכול; דבר שהפך אותו לאחד מהשירים הישראלים המושמעים ביותר בכל הזמנים בספוטיפיי.
במרוצת השנים, בוצע השיר במספר מצעדי גאווה שהתקיימו בערים שונות בישראל, כמו גם במסיבות של ניסים ובאירועי גאווה ומוזיקה שונים.
במופע ה"זהב" שקיים איל גולן לציון 30 שנים לקריירה שלו, בוצע השיר בשילוב עם "לא מבינה עברית".
על המסכים הוצגו קטעי וידאו של סימנטוב.
באותה השנה, יצא לאור מאשאפ של "Everybody Needs a Man" ו-"WTF" מאת עדן בן זקן.
במהלך הופעה שקיים ניסים בפורום באר שבע בוצע השיר גם כן.
במרוצת השנים זכה "Everybody Needs a Man" לביקורות חיוביות מטעם מבקרי המוזיקה.
הוא הפך לאחד מהשירים המזוהים ביותר של ניסים וסימנטוב.
במאקו סקרו בחיוב את הקליפ שלו וכינו את השיר "המנון מועדונים בכל העולם".
בכתבה נוספת שפורסמה במאקו במסגרת "להיט בראש" הוגדר השיר בתור "הלהיט הכי גדול של הקיץ".
במסגרת הכתבה, ראיינו את סימנטוב, וכשנשאלה על הדמיון והשוני בין שיריה "Danger Love" ו-"Everybody Needs a Man" שיצאו זה בסמוך לזה, השיבה: .
ארגוןרשימהמיקוםמקורמאקומצעד הלהיטים של עופר ניסים1
הווידאו קליפ הרשמי של "Everybody Needs a Man" הועלה לערוץ היוטיוב של עופר ניסים ב-24 בספטמבר 2014. במהלך הפקת וצילומי הקליפ שיתף פעולה ניסים ביחד עם מפיק המסיבות הישראלי שמעון שירזי.
בתחילתו, ניתן לראות צילומים של דוגמן ובהמשך, מוצגים ציורים שונים.
לאחר מכן, מוצג סגל העובדים שעוסק בתפירה ועיצוב תלבושות.
לאחר קטע העיצוב והצגת הסגל, מתחלף הקליפ לסצנה בה מנגן ניסים את השיר ליד מדרגות נעות, עליהן עולים ויורדים דוגמנים ודוגמניות.
במהלך תצוגת האופנה, ישנו מסך עליו מוצגת סימנטוב, כשהיא מבצעת את השיר; מתחת לקליפ כתוב בשפות שונות "כולם צריכים גבר".
בקליפ של "Everybody Needs a Man" השתתפו מספר רב של ידועניות וידוענים, כדוגמת: עופר ניסים, מאיה סימנטוב, יעל פוליאקוב, אילן פלד, נועם פרוסט, קרן מור, מיה דגן וגל אוחובסקי.
הוא בוים בידי ישי קרני וצולם במוזיאון תל אביב לאמנות.
קליפ אלטרנטיבי של השיר צבר למעלה מ-9 מיליון צפיות בסך הכול.
אזורתאריך יציאהפורמטחברת תקליטיםמקורכלל העולם26 באוקטובר 2014הזרמת מוזיקה • הורדה דיגיטליתעופר ניסים
Every Cloud – Silver Linings (בעברית: בכל ענן) הוא אלבום האולפן השני של הדי ג'יי והמפיק מוזיקלי הבריטי סיגלה.
כל הרצועות של Silver Linings הוצאו כסינגלים עד ליציאתו.
לאחר צאת אלבום הבכורה שלו Brighter Days בשנת 2018, סיגלה הביע עניין בעבודה עם הזמרת-יוצרת בקי היל לאחר שחשב על כמה רעיונות לשיר חדש שלדעתו הכי מתאים לה.
בריאיון למגזין The Nocturnal Times, הוא אמר, "כשגדלתי האזנתי לטראנס, ומוזיקה של די ג'יים כמו טייסטו וארמין ואן ביורן...", שהיו עבורו השראה רבה.
שלוש שנים לפני העבודה עם היל, בעת כתיבת שירים לאלבום הבכורה שלו, סיגלה סיפר שהוא לקח איתו אנשים למחנה כתיבת שירים בתאילנד, שכלל את שותפיו להפקה ג'רלי, אידה מרטינסן בוטן והאיש הנעלם.
כמה שירים שנכתבו עם האיש הנעלם נכללו באלבום, ביניהם: "Just Got Paid" ו-"What You Waiting For", בעוד ששאר השירים לא נכללו.
עם זאת, חלק מאלו נגנזו מאלבומו השני, ביניהם השירים: "Heaven on My Mind", "Melody" ו-"Stay the Night".
סיגלה סיפר שהשיר "Lasting Lover" הוצג בפניו במקור כשיר אקוסטי ומופשט, שנכתב על ידי הזמר-יוצר הסקוטי לואיס קפלדי.
סיגלה יצר אותו מחדש והצהיר: "זה היה מדהים" ו"זה הגיע אליי כבלדה, ממש כמו שיר אקוסטי עם גיטרה וקולו של קפלדי בלבד.
עבדתי על זה קצת ויצרתי קשר עם ג'יימס משם רק כדי לראות אם הוא רוצה לשיר את זה.
זה ממש מגניב שהוא מעורב".
שיר נוסף שניתן לו היה הסינגל "You for Me", שהוקלט ונכתב במקור על ידי צ'ארלי XCX, הדבר נעשה במטרה לתת אותו לאמן אחר.
כשעבדה על השיר עם סיגלה, המליצה צ'ארלי XCX שיפנה לזמרת ריטה אורה להקליט אותו, בהתחשב בכך ששני האמנים מכירים זה את זה בצורה טובה.
סיגלה ציין שהוא רצה לעבוד עם ריטה כבר זמן מה ו"קפץ על ההזדמנות".
סיגלה עבד עם דייוויד גטה וסאם ריידר, על השיר "Living Without You" שהזכיר מבחינה קולית את הסינגלים הראשוניים שלו.
הוא סיפר כיצד הצליח לעבוד עם סאם כמעט לפני אירועי האירוויזיון.
הוא פירט, "היה לי כל כך הרבה מזל לעבוד עם סאם רגע לפני האירוויזיון ורציתי לעבוד עם דייוויד גטה במשך שנים, הוא אגדה מוחלטת...".
על השיר עבדו סיגלה וגטה, והוא נכתב גם על ידי טום גרנן, שכתב עבור אמנים אחרים כמו וסטלייף וקלין בנדיט.
האלבום היה זמין לרכישה מוקדמת ב-21 באוקטובר 2022 והיה זמין בפורמטים של תקליטור, אריך-נגן וקלטת שמע.
ברשימת הרצועות נחשף כי הסינגל שהוציא סיגלה בעבר, "We Got Love", בהשתתפות אלה הנדרסון, לא נכנס לרשימה הסופית של האלבום.
סיגלה אמר ברשתות החברתיות שלו, "עבדתי כל כך קשה על האלבום הזה ואני לא יכול לחכות שהוא ייצא".
הוא גם הודיע שהוא ייצא לסבב הופעות בממלכה המאוחדת בשנת 2023 כדי לקדם את האלבום זמן קצר לאחר יציאתו.
"Melody" כולל שירה לא מוכרת של אידה מרטינסן בוטן.
"Rely on Me" כולל שירה לא מוכרת של אלווירה סיטרו.
"Rely on Me" מדגימה את השיר "", כפי שבוצעה על ידי אן לי ונכתבה על ידי אן לי, דניאלה גאלי, פול סירס, מרקו סורצ'יני ואלפרדו פיגנולי.
"Lasting Lover" מדגימה את השיר "Time to Pretend", כפי שבוצע על ידי MGMT ונכתב על ידי אנדרו ואנוינגארדן ובן גולדווסר.
הגרסה המלאה המיועדת של Every Cloud הייתה לכלול 20 רצועות וסדר ריצה שונה, ולהשאיר תשעה שבסופו של דבר לא שוחררו (מסומנים למטה בכוכבית).
+ תאריכי יציאות לאור ופורמטים עבור Every Cloudאזורתאריך יציאהפורמט (ים)חברת תקליטיםהערותכלל העולם3 במרץ 2023הורדה דיגיטלית • הזרמת מוזיקה • תקליטור • תקליט • קלטת שמעקולומביה • מיניסטרי אוף סאונד
Everything I Didn't Say (בעברית: כל מה שלא אמרתי) הוא אלבום האולפן השני של הזמרת-יוצרת האנגלייה אלה הנדרסון.
האלבום יצא לאור ב-11 במרץ 2022, על ידי חברות התקליטים אסיילום רקורדס, וורנר מיוזיק גרופ ומייג'ור טומ'ס.
זהו האלבום הראשון באורך מלא של הנדרסון מאז אלבום הבכורה שלה Chapter One (2014).
במקור האלבום תוכנן לצאת בשנת 2016, אך הנדרסון עברה מחברת התקליטים סייקו מיוזיק.
לאחר תקופה בה חלתה, וחתימה על חוזה חדש עם מייג'ור טומ'ס, הנדרסון הוציאה מספר שירים עצמאיים כמו גם שיתופי פעולה עם אמנים אחרים.
ההקלטות של Everything I Didn't Say נערכו לאורך 2016 עד 2021 בעיקר בלונדון ובממלכה המאוחדת, אך גם בסטוקהולם ולוס אנג'לס, במהלכו הקליטו כ-400 שירים.
כל שיר עוסק בסיפור בחייה של הנדרסון.
המילים עוסקות במגוון נושאים כדוגמת: אהבה, שברון לב, בריאות נפשית וגילוי עצמי, על רקע מוזיקלי של כלי נגינה אלקטרוניים ומסורתיים.
הזמר-יוצר האנגלי טום גרנן והזמר-יוצר האמריקאי מיקי אקו משתתפים באלבום, יחד עם הפקה וכתיבה משותפת של ג'יימס ארתור, TMS, ג'ורדן ריילי, אל שוקס וריצ'רד "ביף" סטנארד.
מתוך האלבום יצאו הסינגלים "Let's Go Home Together" (ביחד עם גרנן) ו-"Brave", כמו גם שיר הנושא, שהופץ כסינגל שיווקי.
"Let's Go Home Together" דורג במקום העשירי במצעד הסינגלים הבריטי וקיבל מעמד פלטינה על ידי איגוד תעשיית ההקלטות הבריטי (BPI).
הדבר אירע פחות משנה לאחר שהסינגל "Ghost" דורג בראש מצעד הסינגלים הבריטי במשך ארבעה שבועות וזכה להצלחה בין-לאומית.
במהלך ריאיון עם ג'ורג' גריפית'ס, האחראי על חברת המצעדים הרשמית, חשפה הנדרסון מדוע היה פער גדול בין אלבומה הראשון והשני, והסבירה שחלק מהפער נבע מעיבוד רמת ההצלחה שהשיגה בגיל צעיר.
הנדרסון אמרה: "הופעתי וקדמתי את האלבום במשך זמן רב, כשהייתי בשנות ה-20 לחיי הבנתי שאני לא יודעת איפה הבית.
לא הייתה לי ספה, לא יכולתי לנהוג.
הייתי צריכה לחיות, וזו אחת הסיבות לכך שלקחתי צעד אחורה".
הנדרסון דיברה על חרדה שחוותה, שכללה אשפוז לאחר שחוותה התקף חרדה.